За обратната страна на медала, или какво ти носи едно такова хоби като картичкоправенето.\nПисали сме много пъти колко е хубаво човек да си има хоби, с което да се разтоварва от тежкото и сиво ежедневие. Колко е приятно да подаряваш ръчно правени картички, подаръци и албумчета на близките си хора. И колко израстваш като личност, когато си част от общност, даже секта на творящите като теб хора.\nНо е време да напиша и за обратната страна на медала - или негативите, които ти носи хоби като нашето.\nТи си лоша майка - занимаваш се само с хобито си, не с децата си.\nБоли ме всеки път като го чуя. Знам, че в повечето случаи не го мислят наистина, просто го използват за да ме разсеят и да забравя, че са седяли пред таблета повече, отколкото трябва. Но все пак е вярно - хобито ни лишава от време с близките ни - страдат най-често децата и партньорът до нас. Понякога са щастливи, че са оставени на мира - контролът е занижен до 0, когато мама прави нов проект. Но няма как да не ревнуват, особено като те виждат вглъбена в нещо само твое, лично пространство, в което няма място за друг.\nРешението: старая се включвам всички в работата си. Когато аз съм в къта, децата също са наоколо - нямам проблем да споделям някои от нещата си с тях - пънчове, хартиени остатъци, глина, джели плейт, печати, дори боичките - щом те се забавляват и са пред очите ми, и аз мога да работя спокойно (е, не е същото като да ми е тихо и концентрирано, но е въпрос на навик). Мъжът и той бива често включван в техническите части от проекта - "сложи тая спирала, че аз не мога да сметна къде е средата" - но определено предпочита мача и спокойствието си.\nНяма пари за обувки, но винаги се намират за нова боя, шаблон, печат.\nТук всички, които сте зарибени ще се съгласите с мен. Това хоби не е евтино. Не че знам някое, което да е евтино де, но това е друга тема. Колкото и да се опитвате да рециклирате, използвате наличните вкъщи неща, заемате боичките на децата, пазарувате от железарията ( аз лично правя всичките тези неща) все пак ви се иска да си вземете и нещо "по-така", по-истинско. А и няма какво да се лъжем - хубавите материали си личат отдалече. И така човек се плъзга леко по наклонената плоскост - хайде едно дизайнерско блокче, какво толкова, само 10 лв е.... после хайде един печат... ооо ама то и мастило трябва... викате дистрес да си взема, но кой цвят... леле кога станаха 27 цвята? Ами блокчетата защо преливат от шкафа, нали само едно беше? А като се почне с биг-шота и шаблоните... тогава отиват парите за ремонт на банята, не само тези за обувки и чанти.\nРешението: нямам такова. Старая се да си водя отчет за похарчените средства, но от това не ми става по-добре. Най-често причината да не си купя още нещо е, че няма къде да го слагам. Може би е време да пренаредя нещата си и да продам част от тези, които не използвам. Но пък знам ли - може някой ден да ми потрябват?\nТрябва ми картичка за сватба, рожден ден, годишнина - ти нали винаги имаш?\nНека си го кажем - в един момент си задължена, да, наистина задължена да правиш картички за всички наоколо, при това без да ти плащат. Нали ти е хоби - ти така или иначе правиш. Няма да ти стоят в кутията я, само място да заемат. До едно време е така - ти наистина се радваш да правиш и подаряваш картичките си( албумите не толкова). Но е един момент се започва - ама да е със сини цветя и да има висулка фотоапарат. И да пише специално за чичо ми. И да е в кутийка. А ти такива нямаш. Съответно почваш да правиш наново. Купуваш специални материали за да изпълниш задачата. Накрая я даваш а от там чуваш - еее много е синя, но ти благодаря все пак. Дори и благодарността да е искренна, все пак ти остава едно леко чувство на неудовлетвореност под лъжичката. Чувстваш се леко използван.\nРешението: да се научиш да отказваш. Или пък да определиш твърда цена и да си я искаш всеки път. Нека си знаят, че това е труд, матералите си имат цена и тн.\nДа споделяш.... проектите и нощите си.\nКакто споменах по-горе, да имаш такова хоби означава да отделяш доста време за него. Но ако искаш още нещо - да споделяш със себеподобните си, да четеш и да се учиш на нови техники, да водиш блог и фейсбук страница - това отнема два пъти повече време от необходимото да направиш една картичка или арт журнал страничка. Неизбежно стигаш до този момент обаче. Искаш да се покажеш в предизвикателство, да се похвалиш във фейсбук групата, да участвваш в битка за награди - няма как да стане без да прекараш няколко часа пред компютъра. Да снимаш красиво, да качиш снимките (споменах ли инвестицията в по-хубав фотоапарат, продуктова палатка, фонове и тн.?) после да напишеш публикация, да я споделиш в социалните мрежи - ооохооо кога стана 4 през нощта? Как ще стана утре (всъщност днес) за работа?\nРешението: Да не споделяш. Обаче на мен не ми допада. Аз водя два блога, една фейсбук страница, следя над 300 блога и споделям вдъхновения в фейсбук групата за микс медия. Отнема ми безкрайно много време. За слава богу, имам добри приятели, които поддържат заедно с мен този сайт. Радвам се на всички, които се стремят да ни популяризират и ми спестяват малко от висенето в мрежата. Благодаря ви от сърце.\nИ въпреки всичко казано по-горе, да правиш нещо с ръцете си, да го мислиш с ума си и да го подариш с усмивка на някой близък, си заслужава. На мен не ми омръзва вече 5 години. Наскоро за едно интервю смятах приблизително колко картички съм направила до момента. Добри или лоши - над 1500 са само тези, които съм успяла да снимам. А имам сили за поне още толкова. И материали за десет пъти по толкова....\nКАти, толкова искрено и от сърце! Ако мога да добавя нещо от себе си към всичко това, което и аз чувствам е: Хобито е част от живота ми и дали се справям добре или не с живота си... все още се уча на това!\nВинаги искаме повече от живота и може би затова искаме повече и за хобито си! И така ще бъде винаги! Единствено собственото ми желание може да ме откаже от хобито, но като се има в предвид, че съм творческа и артистична личност знам, че няма да има сутрин в моят земен път когато да се събудя и да ме помисля за моливи и хартии.\nП.С. Започвам да си мисля, че предизвикваш писателски умения в мен и не е далеч моментът да попишем заедно! Какво мислиш?\nНе я намирам мрачна, по-скоро идеално точна в описаниено на обратната страна на медала.Когато обаче терзанията станат повече от доброто настроение което носи хобито ,за мен това е знак "Стоп"-"Не-то",което е тъй трудно да се отрони от устата.Тогава казвам ,че е време за почивка и часове на зареждане и всички са много щастливи. Нооо...ти си икономист и ще ме разбереш "Баланс" е кодът/трудно постижим/.Препоръчвам я за четене тази статия с двете си ръце!\nAnelia Velikova каза...\nТова което сте написали се отнася и за мен, не мога да си го обясня. Как и защо но един път така се залисах от работа, че работих цял ден и цяло нощ приключих на следващият ден към 9 сутринта. С прекъсвания, къремене, преобуване и куп неща. Тогава осъзнах, че това изключително усещане просто да следваш един вътрешен повик. Никога досега не ми се беше случвало. В главата ми са само лепила и материали, като вървя виждам цветята около мен и красотата в нюансите в малкият квартал на Щутгарт. Пазя всеки сантимер от всичко, защото от 1 см мога да направя цвете, просто не зная докога и как ще е но е прекрасна магия. Съвсем в началото съм, лятото започнах. Но знам, че нищо не ми е достатъчно може да имам 9 цвята панделки, но всеки следващ по-нежен и по- нужен за мен и така за всичко.\nУспех ви желая и повече време за сън!\nСърдечни поздрави Анелия!\nХм, пак ме излови... Из онзи ден и аз си мислех, че е лесно да кажа "не" на мама за поредния ѝ подарък за скъпа приятелка и то ако може за вчера да е готов. Дори бях сигурна, че поне ще я пратя да купи някоя и друга боичка, но познай - снощи правих до среднощите хартии на желето с дантели "точно като онези другите, ама да не са много тъмни"... Но днес пък с усмивка посрещам статията ти и отново решавам, че следващия път ще я пратя в съседното магазинче за подаръци(дали си вярвам, че ще успея?!)\nЗа пореден път "ме хвана" и то точно навреме и с темата за разпределяне на времето за любимите и времето за хоби. Ама пък как да го нарече човек хоби, като е станало начин на живот?! И как да сменя чантата с нова, като онзи сладък стенсил би бил чудесен за новата идея, с която се събудих преди цели два дни и още не съм реализирала...\nБлагодаря ти, че си това, което си! Благодаря, че днес обличаш в думи чувствата ми и така споделена, лудостта ми изглежда много по-нормална!\nМина толкова време, от както единствената плично изглеждаща и любима моя дамска чанта, започна да се пропъсва по дръжките, и изцяло загуби един от циповете си за затваряне. Може би повече от година. Всеки път излизайки от дома си, рискувам или да изгубя нещо от нея или да ми бъде откраднато. През август имах рожден ден, колегите в службата ми дадоха добра сума парички за подарък, достатъчни да си купя, не една а поне 2 хубави чанти, или една + хубав чифт обувки към нея. Изрично ми казаха - чупи си чанта с тези пари... само им се усмихнах за благодарност... в ума си вече ги бях похарчила, разбира се - не за чанта. Още на другия ден, в ръцете си държах един от шаблоните на Крафти Ан, с кирилизираната азбука + няколко допълнителни глезотийки към тях. Продължавам да ходя всеки ден, със чанта без цип на работа - но да знаете колко съм усмихната, след терапията всяка нощ, благодарение на моето нещо. Започнах го като терапия, след 2 лични трагедии в много кратък период от време, преди 1 година. Слава на Бога, че го започнах. Освен семейството си, което ме подкрепи изцяло тогава, това бе другото нещо, което ми каза - друж се, има защо! Сега много от вечерите ми, са посветени на тази страст, и макар дъщеричката ми, която следващата година е първолаче, понякога да ме гледа сърдито и обвинително с поглед, защото и тази нощ мама пропусна да й напише буквички за писане ( радвам се, че има огромен мерак за писане), се усещам по- спокойна, усмихната и щастлива. Особено когато й тя седне да помага на мама, обичам тези моменти. Стана толкова добра с ножицата, че в градината помага на госпожите когато трябва да бъдат подготвени изрязани материали за следващото занимание. Не съжалявам, всяко удоволствие се заплаща,а за това си струва да плащам. По отношение на стойността и оценяването на нещата които правим, в моите очи чашата винаги е поне наполовина пълна. Избягвам да приемам поръчки за каквото независимо за какво, когато не харесвам поръчител, когато не е моята порода. Все още гледам на нещата като на хоби, и така ми е много добре. :) Прекрасна статия, Кате! Като теб, самата.\nИзвинявам се за правописните грешки, щеше да да е добре,първо да го прочета, преди да го постна :)\nЗдравейте. Занимавам се с правене на картички сравнително от скоро 2 години. Преди това нямах хоби и се чудех на съпруга ми/рибар/, че свободното си време прекарваше на брега на някой гьол, независимо от атмосферните условия и това дали детето е болно или здраво. Сега вече го разбирам - като си се занимавам с моите си неща времето спира. По цял ден в главата ми се въртят разни нещица свързани с хобито ми. Това си има и положителна страна защото ми помага по лесно да се справям с "дребните житейски проблеми".\nИзползвам случая да благодаря на всички вас за оргиналните и свежи идеи. Редовно следя блога и за мен нещата са много полезни. Бъдете все така креативни


Сдружение на предприемачите регион Гоце Делчев (СПРГД) успешно осъществи традиционната си благотворителна Коледна инициатива от 2015 г. Събраните средства бяха използвани за двудневна екскурзия до Велинград, Дорково и Батак за децата от ДДЛРГ „Иван Кюлев”. Дарители са членове от управителния и контролния съвет на Сдружението – Пирин-Текс ЕООД, Нидекс ООД, Пирин Трейдинг ЕООД, Елинстал ООД, БКС ЕООД и фирма Пирин-Ком ООД. Екскурзията бе безвъзмездно организирана от Неврокоп Травел ЕООД.\nПътешествието започна на 6-ти февруари (събота), когато децата от дома посетиха базата на Планинска Спасителна Служба – гр. Банско. Там бяха посрещнати от дежурния планински спасител Венелин Петров. Той изнесе кратка лекция на децата за това какви рискове крие зимния сезон в планината, как да се окаже първа помощ на пострадал и ги запозна в подробности с особеностите на професията планински спасител. Децата проявиха интерес към дейността на работещите в ПСС Банско и проявиха ентусиазъм към възможността някой ден да станат част от екипа на Планинската Спасителна Служба.\nС много настроение в автобуса групата продължи своя път към гр. Велинград, където децата посетиха най-напред Историческия музей. Там те имаха възможността да се запознаят отблизо с историята на града и да се докоснат до автентичната атмосфера, в която е живяла Вела Пеева (на чието име е именуван Велинград). След това децата се разходиха из живописния парк Клептуза.\nСлед уморителното пътуване децата релаксираха в хотела край басейна с минерална вода и събраха нови сили за детската дискотека, която беше организирана след вечерята. Децата, заедно със своите прекрасни ръководители, успяха да въвлекат в танците доста от другите гости на хотела, които с възхищение и много емоции се забавляваха наравно с тях.\nВ неделя след заслужена почивка групата отпътува за с. Дорково, което се намира на около 20 км. от Велинград. Там децата посетиха Плиоценския парк, известен още като „дома на мамута”. Групата бе запозната на дълго и широко с историята на Дорково и района, а под пресъздадените звуци на праисторически животни един от уредниците на парка обясни на децата къде и как са открити находищата на гигантски кости и бивници от мастодонти. (сн. 1)\nОбиколката продължи с посещение на крепостта „Цепина”. В информационния център на децата беше прожектиран документален филм за местността и всичко археологически находища, намерени в района. След това групата се отправи към последната си цел – град Батак. Изворът на история и един от символите на Априлското въстание гр. Батак посрещна децата с много слънце и добронамереност. Групата посети Историческия музей, разгледа обстойно експозициите на двата етажа и изгледа с интерес прожекция на филм, обединяващ основните исторически факти около Баташкото клане. След посещението и на църквата – паметник „Св. Неделя” децата щастливи и доволни от цялото преживяване на пътуването се отправиха по недългия път към Гоце Делчев.


Сексологични консултации-моята практика - Психологични и Сексологични консултации\nПсихологични и Сексологични консултации\nсексуална ориентация ... >\nМитове за женската сексуалност\nИгор Кон към хетеросексуалните\nИзмерване на вътрешната хомофобия\nПромяна в нагласите към секса\nКогато ГО докоснеш\nКак се говори за секс?!\nКоя приказка сме избрали да изживеем\nКак да скъсаме?\nЗа сутрешната ерекция\nДетето ми е гей/лесбийка\nЗа афирмативния подход\n36 въпроса, които водят до любов\n30-те правила на живота\nТипични разговори между съпрузи\nМитове за психолози\nУбива ли бракът страстта?!\nВ кабинета на психолога - моята практика\nкабинет в София\nкабинeт във Велико Търново\nИскате да зададете въпросите си?\nВ момента сте в труден етап от живота си и\nне знаете какво да правите?\nИ тогава идва решението - да отидете на психолог,\nно с какво това ще ви помогне?\nКакво става в кабинета на психолога?\nКак протича една консултация?\nВ България посещенията при психолог-консултант и психотерапевт вече не са такава рядкост. Естествено скептицизъм съществува и той се дължи основно до голяма степен на липсата на точен и ясен отговор на по-горе зададените въпроси. Важно е да се знае, че психологът-консултант работи изключително и само със здрави психически хора. Той не оказва медицинска помощ.\nВсяка консултация преминава основно през три етапа:\n- формулиране на проблема (заявката), с която е дошъл клиента, очакванията му и естествено целта, до която иска да достигне\n- централна част, етапа в който се изминава пътя към достигане на поставените цели\n- заключителна част, обобщение на постигнатите резултати и тяхното закрепяне\nТези три етапа могат да се преминат в течението на няколко срещи. Броят ми зависи от спецификата на темата и темпото, с което работа всеки клиент. Често първоначалният въпрос търпи корекция или преформулиране. Работата на психолога е да създаде безопасна среда на клиента и чрез различни техники да му помогне да достигне до желания от него резултат. Всеки клиент има ресурсите, за да поеме отговорност за своя живот, своето поведение и изборите, които прави. Основната задача на психолога е да активизира тези ресурси, за да може клиентът да ги види и да може сам да се възползва от тях.\nКабинетът на психолога е пространство, където защитено и свободно може да говорите, за темите, които ви вълнуват, натъжават, радват или изискват решение, промяна или приемане!\nВ нашето общество за секс се говори цинично, с насмешка, или с притеснение и срам. А към секса и сексуалното общуване трябва да се отнасяме с уважениие. И макар, вече повече от 100 години, да се изучава човешката сексуалност, отношението към нея в обществото не е особено променено и все още битуват много митове.\nПрактиката ми е тясно свързана с консултиране на :\n- консултиране на сексуални проблеми от немедицински характер при мъжете и при жените (липса или недостатъчна ерекция; преждевременна еякулация; липса на сексуално желание, болезнено проникване или липса на оргазъм;);\n- ЛГБТ психолог, приемане и разкриване на сексуалната ориентация както и половата идентичност (преминаване през процеса на coming out);\n- консултиране на хетеросексуални и хомосексуални двойки (различни теми и трудности във връзката свързани с общуването или от сексуален характер);\n- сексуално образование (на деца и юноши, консултиране на родители по отношение сексуалното развитие и възпитание на децата им)\nНо също така и с:\n- жизнени кризи;\n- затруднения в общуването и социализацията;\n- теми свързани с реализацията, намирането на работа;\n- теми свързани със семейството намиране на партньор/ка, изграждане на дълготрайни взаимоотношения;\nОтзиви от клиенти ТУК


Срочните и деривативните сделки. | курсова работа - бърз преглед | Helpos.com\nСпецификите на срочните и деривативните сделки\nНеоспорима е значимостта на финансовите пазари за състоянието и жизнеността на всяка икономика. Изграждането на организиран вторичен капиталов пазар у нас и установяването на различните сегменти на финансовия пазар неизбежно водят до необходимостта от развитието на срочни и деривативни пазари. Тази необходимост се обуславя от условията и възможностите за трансфер на капитали, активизирането и стабилизирането на инвестиционната активност. Достатъчно показателни примери в това отношение предоставя както опитът на страните с утвърдено пазарно стопанство, така и този на напредналите в реформите източноевропейски страни.\nРазширяването на акционерната собственост и реализирането на приватизационните процеси изискват формирането на адекватните сегменти в структурата на финансовия пазар, осигуряващи необходимата среда за нормална инвестиционна дейност. Основните измерения на това развитие могат да бъдат синтезирани в следните главни аспекти:\n- осигуряване на възможност за свободно движение на капиталите чрез ефективизиране и утвърждаване на вторичния капиталов пазар;\n- създаване на нормални и благоприятни условия за управление на инвестиционните рискове чрез поддържане на висока ликвидност и висока пазарна способност на търгуваните инструменти;\n- ефективно функциониране на надеждна система за клиринг и сетълмънт с гарантиране на разплащанията и доставките в срок (с които функции у нас се ангажира Централният депозитар). Всичко това неизбежно води до развитието на срочни пазари на основните, капиталови ценни книжа и производните от тях инструменти, които предоставят и условия за по-съвършените, авангардни - комбинирани, съставни и синтетични стратегии. На тази основа интерес представляват: характеристиките на срочните и деривативните сделки; предопределената от това структура на срочните и деривативни пазари и специфичната организация на техните сегменти.\nХарактеристики на срочните и деривативните сделки\nСделките на финансовите пазари могат да бъдат класифицирани според множество критерии. Прилагането на дедуктивния подход поставя като приоритетно определянето им според срока за изпълнение на сделките. Според този критерий се формират две основни групи:\n- сделки с незабавна доставка и разплащане;\n- срочни сделки.\nВ зависимост от спецификата на инструментите и организацията на търговията им в първата група - сделките с незабавно изпълнение - се формират две подгрупи: касови и спот сделки, респективно пазари. Необходимо е подчертаването, че касовите сделки се сключват на извънборсовите пазари, а спот сделките изискват борсова организация, което е следствие от следните главни особености в технологията на тяхното сключване и изпълнение:\nа) Самото понятие касова сделка изразява сделка "на гише", която буквално се изпълнява непосредствено със или след нейното сключване. Заплащането се извършва едновременно с прехвърлянето на активите. Тази форма на касовите сделки предполага наличност на активите и форма на плащането в брой. Договарянето или отсъства напълно, или в голяма степен е ограничено до офертата, обявена от посредниците.\nб) Спот сделките се сключват единствено на борсовия под, а изпълнението им е регламентирано от борсовия правилник (най-често до третия бизнесден). Тоест изключено е буквално едновременно сключване и изпълнение, като последното се извършва извън пода на борсата чрез отдела за клиринг и сетълмънт; плащането обичайно е по банков път и не съвпада с доставката.\nВ този смисъл определянето на борсовите сделки с незабавна доставка като касови, вместо с понятието "спот", е изключително неточно. Респективно понятието "касови" сделки отговаря единствено на извънборсовата търговия.\nВтората група - срочните сделки, които са в центъра на тези разсъждения, могат да бъдат определени общо като сделки, при които сделката се сключва в определен момент, а изпълнението є се извършва на (или до) определена бъдеща дата. Регламентацията на изпълнението зависи от характера на самия срочен контракт и приетата организация на търговия. Обобщаващото понятие "срочни сделки" е непопулярно в англо-американската практика, където се използват оригиналните наименования на двете негови разновидности - фючърсните (futures) и форуърдните (forward) сделки. Внимание тук заслужават конкретните разлики между фючърсните и форуърдните сделки, фактор за които представляват мотивите за тяхното сключване. Накратко последните могат да бъдат синтезирани като: спекулативни мотиви - при фючърсните, и желание за действителна доставка - при форуърдните. Като следствие от тези мотиви са се формирали следните главни различия:\nа) По отношение на стандартността на контракта, която е задължителна за фючърсните сделки, респективно при форуърдните е нормално нарушаване на стандартните клаузи, най-често по отношение на количеството.\nб) Изпълнението при фючърсните сделки често е регл. независимо от категоричните различия в инвестиционната активност при фючърсните и форуърдните сделки и двете групи се сключват на един и същи пазар - срочният борсов кръг.\nв)Определянето на деривативните сделки изисква отчитане на иманентните характеристики на деривативните инструменти, които се съдържат в следните главни аспекти:\n- Дериватите представляват финансови инструменти, носещи права и задължения, отнасящи се до други активи, или инструменти, определени като базови, което се съдържа и в самото им наименование;\n- Представляваните от дериватите права се отнасят до покупката или продажбата на базовия инструмент;\n- Ограничаването до тези две популярни характеристики при дефинирането на дериватите би оставило определението изключително непълно. Разликата между срочната сделка и отделното съществуване на инструмент - носител на правата по нея, представлява необходимата качествена характеристика, определяща дериватите.\nНа тази основа дериватите представляват самостоятелен инвестиционен инструмент със собствена стойност и рискови показатели, който от своя страна е обект на отделни сделки;\n- Последната част от определението обаче води и до белега за формата на съществуване на деривативните инструменти. За разлика от традиционните финансови активи, представяни с материален носител (ценни книжа), най-активно търгуваните представители на дериватите (опциите и фючърсите) съществуват изключително под формата на електронни записвания в борсовите и клирингови системи.\nИ докато изтъкнатите дотук белези на деривативните сделки ги определят на фона на останалите инструменти и сделки, като ги позиционират в общото инвестиционно пространство, то тяхната пълна определеност изисква и поглед към съдържанието в групата на дериватите с паралел между самите деривативни инструменти. В това отношение вниманието се концентрира върху зависимостите между сделките с опции, варанти, права, фючърси и суапи.\nОпционните сделки се характеризират с различния статут на страните по сделката, при което инвеститорът, откриващ дълга опционна позиция, придобива правото на избор за упражняване на опцията срещу заплащането на опционната премия, респективно инвеститорът с къса позиция - издателят на опцията - поема задължението за изпълнение на сделката срещу получената опционна премия. В това отношение аналогична е ситуацията и при вариантите и правата, с което тези три инструмента се определят като условни активи и съответно сделките с тях - като условни.\nВ паралел с групата на условните сделки се определят и безусловни инструменти, респективно безусловни сделки, задължението за изпълнение на които е валидно еднакво и за двете страни, какъвто характер имат другите два деривативни инструмента - фючърси и суапи.\nСистематизирането на различните типове деривативни сделки изисква селектиране на детайлните подробности относно разнотипните контракти на петте деривативни инструмента и извеждането на особеностите, характеризиращи общите параметри като основа за организиране на тяхната търговия. По този начин акцентите очертават главните елементи от структурата на финансовите пазари, разгледани в следващата точка.\nКомпозиране на срочните и деривативните пазари\nСветовните специалисти, работещи в сферата на опциите и другите деривати, не поставят въпроса за определяне разположението на съответния пазар и като най-вероятна причина за това може да се счита неговата установеност вече в структурата на развитите финансови пазари. Целите на това изследване обаче изискват отбелязването на този въпрос и поради предстоящото изграждане и конкретна законова регламентация на редица сегменти от финансовия пазар у нас, което не трябва да пропуска визията и за срочните и деривативни пазари.\nОчертаните фундаментални характеристики на сделките с финансови инструменти определят:\n- следното позициониране и структура на срочните и деривативните сделки;\n- съответстващата на техните особености композиция на финансовите, срочните и деривативните пазари.\nВ глобалната среда на финансовия пазар се диференцират първо двете основни направления на касовите и спот пазарит (сделките с незабавно изпълнение) и срочните пазари.\nОбобщаващата група срочни сделки включва, от една страна, фючърсните и форуърдните сделки с традиционни, капиталови финансови активи и от друга - деривативните сделки. Деривативните сделки могат да бъдат разгледани като особен сегмент в групата на срочните сделки поради факта, че всички деривативни инструменти имат срочен характер.\nРегламентацията по значителна част от деривативните сделки на право на избор (но не и задължение) за тяхното изпълнение формира подгрупата на условните сделки, в която се обхващат сделките с опции, варианти и права. Успоредно с нея остава и втората подгрупата от деривативните сделки - безусловните (задължителни) сделки.\nПредставената дотук композиция на срочните и деривативните пазари се основава изцяло на фундаменталните характеристики и класификация на сделките с финансови инструменти. Реалностите в икономическата практика и наука са обусловили многоизмерни зависимости които налагат и още един глобален аспект при композицията на финансовите пазари и позиционирането в тях на дериватните сегменти. За прецизното определяне на подобен род структури е от съществено значение класификационният критерий според който се композират съответните елементи. Следващият ъгъл, от който ще бъде определено позиционирането на срочните и деривативни пазари, се основава на генералните характеристики на самите инструменти.\nТук е момент да се отбележи и връзката между инструментите и сделките, чрез които те се търгуват. Освен безспорните общи характеристики, които пряко се прехвърлят от инструмента към сделката (например деривативност, условност и др., които вече бяха изтъкнати), съществуват и специфични черти, определящи финансовите инструменти именно като такива.\nВ групата на последните могат да бъдат поставени характеристиките: срочност, доходност, риск, ликвидност, пазарна способност, специфични права, представлявани от съответната ценна книга или инструмент и др. Респективно, като типични критерии за определяне на сделките могат да бъдат изтъкнати: начинът на сключване, времето и начинът за изпълнение, мотивите за сключване и т.н.\nНе по-малък интерес представлява и фактът, че докато критерият срочност по отношение на сделките с традиционни финансови активи (акции, облигации, съкровищни бонове) няма пряка връзка с продължителността на самите активи, то срочността на деривативните инструменти почти изцяло покрива срочността на изпълнение на деривативните сделки.\nНеобходимостта от позициониране на деривативните и опционните пазари (като най-активен и атрактивен техен елемент) се обуславя от особеностите за търгуване на опционните инструменти като деривативни условни активи с определена срочност и тяхната зависимост с останалите инвестиционни инструменти. Във връзка с това внимание заслужават следните техни характеристики:\n1. При опционната търговия издаването на опция е равносилно на продажба, пряко следствие от което е изцяло съвпадащата технология на първично и вторично търгуване на опциите и отсъствието на обособени първични и вторични опционни пазари при тяхната съвременна организация.\n2. Опционният пазар е свързан с пазара на съответните базови инструменти, тъй като при упражняването на опция се извършва трансфер на базовия актив, което по същество представлява търговия с последния.\nВ този смисъл опционният пазар може да бъде разглеждан като разклонение на фондовия пазар - като специфична форма за срочна и условна търговия с акции, облигации и др. ценни книжа, използвани като база.\n3. Успоредно с това фактът, че незначителна част от търгуваните опции имат продължителност над една година е убедително основание опциите да бъдат разглеждани като краткосрочни инструменти, което пък ги отнася в пределите на паричния пазар.\nВсички тези същностни характеристики дават основание за определянето на опционния пазар като самостоятелен елемент в пазара на деривати, който от своя страна представлява отделен елемент в глобалната структура на финансовия пазар.\nОт организационна гледна точка опционният пазар съдържа два подсегмента - борсов и извънборсов, всеки от които кореспондира с пазара на съответния базов инструмент.\nОсновавайки се на концепцията за глобалния обхват на финансовия пазар1, който според срочността на инструментите се разделя на паричен и капиталов, представените разсъждения за позициониране на опционния пазар могат да бъдат онагледени чрез следното схематично представяне (Таблица 1).\nВ тази схема съответните сегменти и подсегменти на финансовия пазар са композирани в съответствие с няколко определящи признака и зависимости, както следва:\n1. Трите основни сегмента (паричен, дериватен и финансов пазар) се определят според главните същностни характеристики на търгуваните на тях инструменти, съответно:\n- краткосрочни (парични, дългови и търговски);\n- дългосрочни, капиталови.\n2. Към всеки от тези три пазара съответните подсегменти са представени в съответствие с най-определящите за тяхната организация признаци със следното съдържание:\n- паричен - чрез стесняване обхвата на участващите субекти и уточняване на институциите;\n- дериватен - в съответствие със спецификата на различните деривативни инструменти;\n- финансов - според начина за организация на търговията с ценни книжа. С цел да бъде избегнато прекаленото натоварване на схемата в нея не се разчленява опционният пазар в двете му форми на организация (борсова и извънборсова).\nИнтерес представлява и фактът, че така очертаните структура и характеристики на различните сегменти от финансовия пазар са обособили специфична организация, адекватна за всеки един от тях.\nОрганизация на различните сегменти от срочните и деривативните пазари\nСпецифичните изисквания, свързани с организацията на въпросните пазари, произтичат също от същностните характеристики на самите деривативни инструменти и особеностите на техните сделки. Конкретните принципи отговарят и на поставените в началото изисквания за висока ликвидност на пазарите и динамична обръщаемост на капиталите. В това отношение борсовата организация се характеризира с:\n- изключителна стандартизация и взаимозаменяемост на контрактите;\n- безналичност на разплащанията;\n- обездвижване на инструментите и дематериализиране 2 на сделките с тях, което се изразява в доставката на ценните книжа единствено чрез заверяване/задължаване на сметките и опериране с правата, представлявани от ценните книжа без тяхното предоставяне;\n- изискванията за начален и поддържащ маржин;\n- търгуване чрез посредник - член на борсата;\n- максимални гаранции, осигурени от високите изисквания за финансова обезпеченост на посредниците и от маржовата система по отношение на инвеститорите;\n- незабавен достъп до информацията за цените и количествата по оттъргуваните контракти;\n- равен достъп до търговията за всички инвеститори и посредници и др.\nУдовлетворяването на последните две условия в най-голяма степен от борсовата организация е потвърждение за определянето на капиталовите пазари като "съвършени". В улеснение на тези изисквания са и високата технологична обезпеченост на електроните системи за котиране, приемане на поръчките, сключване и изпълнение на сделките, обявяване и разпространение на информацията.\nОтносно направеното глобално разграничение на срочните сделки - съответно на срочни сделки с традиционни финансови активи и на деривативни сделки, трябва да бъдат очертани и произтичащите от това различия в организацията на съответните пазари. Така на първо място прави впечатление формирането на отделни пазари за различните групи финансови инструменти. Търговията с акции и облигации при незабавна доставка се извършва на фондовите борси (т.е. спот сделките) и чрез касови сделки - на извънборсовите пазари. За срочните сделки - предимно с акции, се формират отделно срочни зали или кръгове изрично на борсовите пазари.\nАктивизирането на вторичната търговия с фючърсни контракти - вече като деривати - довежда до обособяването на фючърсни борси. На самите фючърсни борси отделните кръгове "пит" съответстват на различните фючърсни контракти в зависимост от техния базов актив или инструмент, в това число: акции, облигации, валути, реални (борсово търгувани) активи, индекси и лихвени проценти.\nС въвеждането на опционната търговия през 1973 г. на Чикагската фондова борса и нейното отделяне още същата година в самостоятелна Чикагска опционна борса се дава тласък в развитието на подобни борси и сегменти към всички големи срочни стокови и фондови борси. Общите изисквания при търговията със срочни инструменти довежда до формирането понастоящем на общи борси, на които се търгуват опции и фючърси, като например ЕОЕ - Европейска опционна борса - Амстердам; Франкфуртската срочна борса и др.\nВ САЩ традиционната специализация на финансовите институции е свързана с отделянето на няколко групи борси, на които се търгуват различните инструменти както следва: фондови, срочни стокови борси, фючърсни борси, опционни борси, борси за търговия на опции върху фючърси3.\nНеоспорим е фактът, че всички деривативни сделки имат срочен характер. Задълбоченият анализ на цялостната технология на деривативната търговия обаче отчита и факта, че при някои деривати се проявяват и елементи на спот или касови сделки. Веднага трябва да бъде пояснено обаче, че това не отхвърля срочната същност на самия инструмент, а изразява характеристика на неговата търговия преди изпълнението на сделка. Типичен пример в подкрепа на тези разсъждения е откриването на опционна позиция, както и нейното закриване преди падежа, при което заплащането на опционна премия се урежда до втория бизнесден на борсата - както при спот сделките. Аналогична е ситуацията при касовите сделки за извънборсово търгуваните опции, права и варанти. Относно групата на безусловните деривати началната и вторичната търговия има различна организация.\nПри началното сключване на сделките плащане не произтича поради равнопоставеността на двете срани по сделката. При вторичната търговия обаче цената на съответния дериват, формирана в процеса на неговия живот, се заплаща както следва:автоматично чрез маржовата и клиринговата система за фючърсите4, което съответства на адекватната за тях борсова организация; а за суапите по банков път и чрез суаповия посредник, адекватно за извънборсовата организация.\nВсички тези аспекти поставят необходимостта от добра информираност на инвеститорите по отношение на конкретните инструменти не само за характеристиките им риск и доходност, но и за другите две инвестициони характеристики - ликвидност и пазарна способност, изразяващи се в особеностите на тяхната търговия. Последните комбинирани с конкретното състояние на съответния борсов или извънборсов пазар представляват неотделима част от информацията за избора на печеливша инвестиционна стратегия. В това отношение пълната и ясна регламентация на търговските изисквания и условия за всички сегменти от финансовия пазар у нас представлява неизбежна предпоставка за постигане на желаната инвестиционна активност.\n*Спецификите на срочните и деривативните сделки - основа за композиране на пазарите за тяхното сключване.\n1Адамов, В. и Лилова, Р.; "Финансиране на фирмата чрез капиталовите пазари", Свищов 1992.; Luckett, G. Dudley. Money and banking, Third Edition, McGraw-Hill Book company, 1984,p.147-174; Стоянов, В. "Основи на парично-финансовата теория и политика". Пари, банки, борси, Второ преработено издание, С., "Галик", 1996, с. 301.\n2Виж Петкова, И., "Сделки с ценни книжа, или как да ги купуваме и продаваме изгодно", Princeps, Варна 1994. Стр. 78.\n3За подробния списък на съответните борси виж Симеон Елазаров "Борсова търговия, борсови пазари, борси", Информа - София, 1992.\n4Виж Лорънс Галиц, "Финансов инженеринг", Делфин прес, Бургас, 1995.\nТърси за: специфика | срочни деривативни пазари | сегменти


Учете нови думи успешно с уебсайта MemorizeFaster.com | Образование в UK\nHome Изучаване на английски Учете нови думи успешно с уебсайта MemorizeFaster.com\nprosveta Aug 22nd, 2013 0 Comment\nТози уебсайт предлага начин да запишете новите думи, които усвоявате, след което да ги преговаряте и научите по-лесно.\nЗа да започнете, ще трябва да се регистрирате в уебсайта.\nИма предложено видео, което нагледно и простичко обяснява как става въвеждането на думите, които сте научили. Може да въведете едно или повече значение на научена от вас дума.\nДумите могат да бъдат групирани чрез “етикети” в различни смислови групи. След като сте въвели повечко думи, може да прегледате само думите от дадена смислова група, например “цветове”.\nВидеото, което ще ви помогне, може да изгледате ето тук.\nЕдна полезна опция за лесно научаване на думите е “слайдшоу”. Може да нагласите колко секунди след показването на английската дума да се появява българската или обратно. И така – виждате на екрана английска дума (или българската) и си помисляте как се превежда тя . След избраното от вас време в секунди, на екрана се показва и превода – за да проверите, дали правилно сте я запомнили.\nСайтът дава възможност и да си провеждате сами тестове, за да проверите, доколко сте усвоили думите, което сте въвели по-рано. Имате възможност да превеждате от български на английски и от английски на български. Можете сами да изберете кои думи да проверите, дали сте научили на английски. Уебсайтът ви показва кои думи сте въвели правилно и кои – не, ако сте сгрешили, посочва правилния отговор и накрая ви изписва резултат – колко верни и колко грешни отговора сте дали.\nМоже да изберете да “тествате” знанията си само за определена група от думи.\nЗа да се възползвате от тези възможности на сайта, ще трябва да се регистрирате. Може да започнете ето тук.\nTags: английски език, думи, самообучение, усвояване


Мима Чалева по професия е геодезист. Завършила е строителен техникум в Стара Загора, след което е работила в „Териториален кадастър” – Стара Загора, по-късно - в “Централен кадастър” София. Завършва специалност „Геодезия” в УАСГ. Работи седем години в Министерство на земеделието и горите, управление „Поземлена реформа”. От 2002 г. работи в Агенцията по геодезия, картография и кадастър като началник на отдел „Договори”. Година по-късно е назначена за главен секретар на агенцията.\nКакво представлява Агенцията по геодезия, картография и кадастър (АГКК), макар всички да знаят много за нея?\nАгенцията е администрация – второстепенен разпределител с бюджетни средства към Министерството на регионалното развитие и благоустройството. Тя е създадена със Закона за кадастъра и имотния регистър през 2000 г. Нейната основна задача е да администрира създаването и поддържането на кадастралната карта, да обслужва гражданите с кадастрална информация, да се занимава с дейностите относно геодезия, картография и геоинформация. АГКК работи основно по два закона - Закона за кадастъра и имотния регистър и Закона за геодезията и картографията. Агенцията се занимава както с техническа дейност – проверка дейността на фирмите на място относно точността на съответните замервания, но и с обслужване на гражданите с кадастрална информация. След изработване и одобряване на кадастрална карта АГКК изземва дейностите по обслужване на гражданите от Министерството на земеделието и продоволствието - за извънселищните територии, и от техническите служби към общините - за урбанизираните територии. Но моето лично мнение е, че не сме администрация в чист вид. Когато стане въпрос за съкращаване на администрацията, на мен ми се струва, че не би трябвало това да засяга структури подобни на агенцията, чиято дейност нараства постоянно.\nКолко човека работят при вас?\nВ момента щатът на агенцията е от 398 души, включително и регионалните служби. Агенцията има 28 служби по геодезия, картография и кадастър. Те са стационирани във всички областни центрове, като за София те са две – София - град и София – област. Освен тези 28 служби, в общините са изнесени 19 офиса. Те са на местата, където има районни съдилища, за да може гражданите да бъдат улеснени при извършване на разпореждането с имоти.\nКакви са услугите, които извършва Агенцията по геодезия, картография и кадастър?\nТе са описани в закона, в Наредба № 3 за създаване и поддържане на кадастралната карта, но най детайлно са посочени в Тарифа 14 на Министерство на регионалното развитие и благоустройството Всички услуги, които АГКК извършва, се разделят на няколко типа – например за кадастралната карта – скици, справки, даване на идентификатори, обединяване на имоти и т.н.; дейности в областта на геодезията и картографията; за предоставяне на информация от Геокартфонд – най-големият фонд в България за специализирана геодезическа, картографска и кадастрална информация. Фондът съхранява данни от много години, която е изключително ценна, макар и част от нея вече да не е неактуална. Съхраняваме едромащабна топографска карта – в мащаби 1:5000 и 1:10000, аерофотозаснемане, координати на точки и др. Тази информация беше водеща при възстановяването на земите и горите и все още продължава да се търси, защото на този етап няма по-актуална. Тепърва агенцията стартира активно дейностите по геодезия и картография.\nКакви са програмите, по които работите?\nОсновно това е Дългосрочната програма 2001-2015 г. за дейностите по кадастър и имотен регистър. През 2007 г. тя бе актуализирана по отношение на средствата, обектите, състава на агенцията и др.. Дейността по създаване на кадастрална карта бе насочена най-вече към райони с висок инвестиционен интерес - Черноморското крайбрежие, всички планински и балнео курорти. Към днешна дата в тези райони е създадена кадастрална карта, както и за всички областни центрове и за 2 административни района на София. Изработването на кадастрална карта и регистри за София започна по-късно, тъй като столицата има своята собствена проблематика. В момента се изготвя кадастрална карта и регистри за още пет административни района и е в ход процедури за още девет района. Натрупания опит от фирмите изпълнителки и агенцията ще спомогнат за разрешаване на сериозните кадастрални казуси на територията на столицата.\nА кое е най-тежкото?\nНе може да се каже, че е тежко. Може да се говори за предизвикателства. По-изостанали са дейностите по геодезия, които близо 20 години са били на заден план. За тяхното развиване са необходими въвеждането на нови технологии, което изисква и доста средства, както и ползването на всички научни постижения в областта за последните години.\nПрез 2008 г. започваме възлагане на високоточна нивелация – от дълги години тя не е правена в България, а трябва да заеме полагаемото си място.\nДругата ни идея е за оцифряване на целия Геокартфонд, но за тази цел ще кандидатстваме по Норвежка финансова помощ “Финансов механизъм на Европейската икономическа общност за България подкрепено от Норвегия, Лихтенщайн и Исландия”. Оцифряването би облекчило работата на всички колеги, които се занимават с геодезически и кадастрални дейности.\nТази година ще започнат и дейностите по Закона за Черноморското крайбрежие. Тези ангажименти са ни възложени от МРРБ, а именно: определяне на границите на зона А и зона Б, които са с ограничителен режим на застрояване.\nВъзнамеряваме да възложим ортофотозаснемане на цялото Черноморското крайбрежие с цел кадастър. Получения продукт би могъл да се ползва в много други сфери, като строителството, екология и др.\nТова заснемане е необходимо да бъде по-точно от изготвеното до момента от МЗП с цел субсидиране на земеделските стопани.\nЗа изпълнение на поставените пред АГКК предизвикателства разчитаме на подкрепата и професионалния опит на нашите партньори – фирмите изпълнители, защото агенцията администрира дейностите, следи и контролира изпълнението, приема продукцията, обслужва гражданите, но самата геодезическа и кадастрална дейност се извършва от фирмите.\nПри едно добро сътрудничество, което аз определено смятам, че имаме, бихме могли да се справим с тези сериозни задачи. Без фирмите няма как това да се случи. От тяхната работа зависи ние да спазим заложените срокове и постигнем качествено изпълнение.\nФинансирането за 2008 година е напълно осигурено в размера, който ние сме предвидили за дейности по геодезия, картография и кадастър. Не можем да бъдем недоволни. За съжаление до момента на присъединяването на България към Европейския съюз дейностите по кадастъра не са били заложени в нито един от предприсъединителните инструменти, поради което Агенцията по геодезия, картография и кадастър не е използвала нито лев от Европейските фондове. Норвежката финансова помощ, ще е първата, която евентуално ще използваме по това евронаправление. Единственото външно финансиране за АГКК е по Проект “Кадастър и имотен регистър” финансиран със средства на Световната банка в размер на 28 милиона евро за срок от 7 години. Проектът е свързан с дейности по кадастър и имотен регистър и обединява усилията на двете министерства – на регионално развитие и благоустройството и на правосъдието, и техните второстепенни разпоредители – Агенцията по геодезия, картография и кадастър и Агенцията по вписванията. Споразумението между Р България и Световна банка е подписано през 2001 г. и до момента е удължено два пъти. Неговият срок е март 2009 г. По подобни проекти работят почти всички страни в Източна Европа. Проекта спечели наградата за най-добър проект за Източна Европа, което е отлична оценка за нашата работа.\nВ този проект бяха заложени много реформи – и административни, и технически. Можем да се гордеем с изпълнението му, защото свършихме много добра работа. Последното изпълнение по проекта бе внедряването на информационната система по кадастър и имотен регистър. Пилотните обекти работят добре и до края на годината системата трябва да се внедри за цялата страна.\nВсички останали дейности се извършват със средства от бюджета.\nКакво е международното сътрудничество на агенцията?\nОт 2003 година Агенцията по геодезия, картография и кадастър е активен член на Eurogeografics – обединение на агенции по геодезия, картография и кадастър от всички страни в Европа.\nПрез 2007 година се проведе първата среща на Eurogeografics в България. Участваха 20 страни от цяла Европа. Темата на срещата бе “Усъвършенстване на качеството и ефикасността на кадастъра и имотния регистър”. С участието си в това обединение АГКК окончателно влиза в европейското семейство по отношение на данните за кадастъра.\nБългария участва в комисиите на ООН относно транскрипцията и транслитерацията на географските наименования. През миналата година АГКК участва в Ню Йорк на Деветата конференция на ООН по Стандартизация на географските имена, а тази година е домакин на срещата на групата на експертите за Източна Европа, Северна и Средна Азия – тук в София. В края на 2007 г. в България се проведе и среща на членове на Икономическата комисия по поземлена администрация на Европа към ООН, в чиято работа България в лицето на АГКК активно участва. Чуждестранните колеги много добре оценяват постиженията ни.\nКак подготвяте кадрите?\nПо закон обученията за служителите на Агенцията се извършват от Института по публична администрация и европейска интеграция. Също така имахме сключен договор с УАСГ за обучение на служители от агенцията за работа с нови технически средства и програмни продукти, както и теоретични и практически познания касаещи промените в законодателството. Използваме и международни програми за обучение. Кандидатствахме и спечелихме проект финансиран със средства по програма MATRA от холандското правителство: “Техническа помощ за подобряване на обслужването на гражданите и другите потребители с кадастрална информация от Агенция по геодезия, картография и кадастър в Р България”. За мен холандските колеги са едни от пионерите в тази област. По програмата се предвижда обучение на специалистите от СГКК за по-добро обслужване на гражданите. Същевременно се предвижда организирането и създаването на форум на потребителите на кадастрална информация. По този начин АГКК ще разполага с мненията и предложенията на своите клиенти относно предоставяните услуги и продукти. С проекта ще бъдат предложени подобрени форми (чрез Интернет страницата на агенцията, специализирани издания, отчети и др.) за информиране на клиентите на АГКК относно нейната дейност. В Холандия работят онлайн с всички нотариуси, като ние смятаме да почерпим опит от техния. Мога да споделя, че образователните курсове започват през м. май 2008 г.\nНе трябва да се забравя човешкият фактор. Когато става въпрос за имот – всички сме много чувствителни на тази тема. България е една от малкото страни в света, която има много голям процент частна собственост, така че е нормално да има сериозно отношение по проблематиката.\nБихме искали АГКК да разполага с подходящи приемни, за да може нашите клиенти да се обслужват ефективно, да има по-добър достъп до тях – чисто физически най-вече за хора в неравностойно положение.\nИ накрая - едно мое лично послание към всички, които работят в областта: нашата дейност не е чисто техническа и се изискват не само знания и умения, а и много търпение. Нека да се отнасяме с повече уважение едни към други, за да постигнем добри резултати. Всички трябва да положим много усилия в тази посока.\nПрочетена 3619 пъти\tПоследно променена в Вторник, 24 Октомври 2017 14:19


Парите за обществените медии да не зависят от финансовия министър, призоваха журналисти от БНТ\nДекларацията на журналистите беше прочетена в ефир\nФинансирането на обществените медии да не зависи от волята на съответния финансов министър или председател на парламентарната комисия по култура и медии, а да бъде законово регламентирано като финансово отношение между обществото и съответната медия. За това призоваха журналисти от БНТ в декларация по повод скандала, който председателят на „Атака“ Волен Сидеров предизвика в ефира на предаването „Референдум“ във вторник.\nЛидерът на партията от управляващата коалиция се възползва от времето в ефир, на което има право съгласно Споразумението за отразяване на предизборната кампания, което БНТ сключва с политическите сили, за лични нападки към събеседниците, а след това и към водещата на предаването. Микрофонът на Сидеров беше изключен два пъти, а в студиото влезе и жандармерия.\nЖурналистите от обществената телевизия осъдиха поведението му. „Когато хора с власт и имунитет променят сценария на предаването, опитват да цензурират въпросите на водещите и влизат в конфликт с други участници, това е грубо посегателство върху отговорностите, които обществената телевизия има. Приемаме това като обида и вмешателство не само към екипа на "Референдум", а и към журналистите и зрителите на обществената телевизия”, пише в декларацията.\nЗатова те призоваха финансирането на обществените медии да не зависи от волята на финансовия министър или председателя на парламентарната комисия по култура и медии, а да бъде законово регламентирано като финансово отношение между обществото и съответната медия.\nОбщественият съвет на БНТ също излезе с декларация, в която обяви, че застава зад водещата на „Референдум“ Добрина Чешмеджиева и колегите ѝ, които са изпълнили „на изключително професионално ниво своите задължения“. Членовете на съвета обявиха, че ще сезират българските и европейските журналистически асоциации за защита на редакционната независимост и призоваха за реакция от медийната комисия в парламента и Съвета за електронни медии (СЕМ).\n"Всеки месец пишех на Путин". Корабът, пренасял взривилата се селитра, бил в плен в Бейрут от години (74070)\nЗа какво става въпрос в историята с Маджо, СИК, Христо Иванов и Бойко Борисов (58221)\nТри минути: Борисов обяви, че е време за “моите решения”, а Гешев изгражда армия (27939)\n"Не можем да продължаваме да живеем така!" Университетски преподаватели призоваха за още протести (21315)\nНе е работа на прокуратурата. Свободна Европа отхвърля публичните опити за очерняне (20544)\n"Убиецът на самолетоносачи". В търбуха на единствения в света летящ кораб (18050)\nБорисов обяви решенията си: Нова конституция, без ВСС и само 120 депутати (16629)\n"Добре". Доган помаха на протестиращи в Росенец и отговори на исканията им да "уволни Борисов и Гешев" (12717)\nБой, викове и хвърлени телефони. Какво свършиха маскираните мъже на конференцията на ГЕРБ (11393)


Стивън Езе вече тренира с Локомотив (Пловдив) - Локомотив (Пловдив) - БГ Футбол - Sportal.bg\nЛокомотив (Пловдив) ще изиграе утре (27.06) първата си контрола от подготвителния лагер в Боровец. "Черно-белите" ще срещнат Марица (Пловдив), а двубоят е планиран да започне от 11:00 на високопланинската база в Говедарци.\nМеждувременно играчите на Локомотив продължават със своята подготовка, като днес имат две тренировки. Сутринта те се готвеха под наставленията на кондиционния специалист Михайло Шейкероски, а след това преминаха към упражнения с топка.Националът на Нигерия Стивън Езе се прибра късно снощи в България и тази сутрин проведе занимание със съотборниците си.\n27 юни 2018 | 06:34\nнационал на нигерия, тоя явно на някое друго световно първенство играе за Нигерия Рейтинг: 0 1


Дарвин ДНЕС + въпросче :) | Разни хора, разни...\nДарвин ДНЕС + въпросче :)\nPosted by astilar on 16, януари, 2010 · 11 коментара Не сте ме питали, но аз да си кажа🙂 (както съм споделяла и в жива реч) – харесвам ФБ (а.к.а. Face book). От там научавам за важни събития, за които иначе няма откъде да науча, защото не следя новинарски страници. Просто е.🙂\nИ след това кратко въведение, с широка усмивка, да разкажа как снощи точно от там научих за представянето на изложбата Darwin NOW в Стара Загора.\nБлагодарих на приятеля, който я сподели, защото си мислех, че до 15-ти февруари ще имам още едно място, където можем да отидем заедно с дъщеря ми. Да, де, но не стана точно така.🙂 Приятелят – Любов – ме попита, дали това значи, че ще се видим днес.🙂 Ей, не знам за вас, но за мен да имам възможност да се видя със стар приятел е непропускаемо събитие! (Да се видя с нов приятел също, но това е въпрос на друг разговор🙂 ) И така с 2 минути закъснение по моя часовник, но точно навреме по всемирния, се озовахме във фоайето на Библиотеката „Захарий Княжевски“, където Любов и Дари ни посрещнаха с широки усмивки. Усещането е… невероятно (?), страхотно (?), неповторимо (?) или дежа вю, също за малките ни момичета, които се втурнаха да бърборят и играят сякаш и те се познават отдавна…\nИзложбата е страхотна и интересна за всяка възраст. Идеята на британците е да покажат на малките деца, че науката не е някакво страшно чудовище, а достъпна за всяко дете. В тази изложба децата могат да пипат всичко и после сами го връщат на мястото, защото е част от пъзел.🙂 Двусмислено, нали?\nЕкспозициите се представят на места, които не са обичайни за хората интересуващи се от наука. Ами да, който се интересува ще отиде в музея и ще види. Идеята е да са непопулярни, да ги видят случайно хора, които посещават културни средища и да се „запалят“ за идеите на науката. Идеята е децата да пипат, да разместват, подреждат и да се забавляват. Те това, го виждам за първи път в изложба, а ние сме обикаляли доста! Това не е изложба, а пипожда, ако може така да се каже.🙂 Идеята е децата да разберат, че науката не е чудовище, от което трябва да се страхуват, а нещо много просто – четеш, учиш, наблюдаваш, докосваш и не хапе. Мило дете, ти може да си следващия велик учен, само трябва да го пожелаеш силно – това е простичкото послание.\nЦитирам по памет думите на Любов (ако сте с много добър слух, може да чуете някои от тях във ФБ или youtube):\n„Всички си представят учените като едни рошави хора с очила и дъъълги бели престилки. Повечето от тях, обаче са млади и много готини. Животът им е изключително интересен. Те пътуват и намират нови неща.“\nО, жалко, че е късно за мен…🙂 иначе, както съм си готина бих станала с удоволствие учен.\nКак оставихме Дари и Креми в детския отдел на библиотеката и щом го затворили те тръгнали да ни търсят, но не ни намерили, където бяхме и как лелката охрана се обади на директорката за две загубени деца, които тутакси срещнаха неучените си майки в кабинета й😳 , няма да ви разказвам…🙂\nВъпросчето от плюса в заглавието – От остров Галапагос Дарвин взел 40 животни, за да пътуват с него през морето. Защо ги е взел?\nFiled under ... ergo sum, And the games people play, Благодаря с усмивка, Градът - тук живея, Моите приятели, Не човек - а майка, Puzzle ← Кошмарът и ясновидката\n11 Responses to “Дарвин ДНЕС + въпросче :)”\ncopingkoala казва:\t16, януари, 2010 в '12:08 pm'\tЗа да ги изследва и презентира на света, защото се срещат само на този остров и са важни за неговата теория?\nИначе пипождата звучи страхотно🙂\nastilar казва:\t17, януари, 2010 в '4:22 pm'\tНе, не е за това.🙂\ncopingkoala казва:\t17, януари, 2010 в '9:52 pm'\tА за какво де? Не може така незнаеща да ме оставиш…\nМилена (Меми) казва:\t17, януари, 2010 в '10:37 pm'\tВзема ги, защото се чуди и се мае и ги сравнява с други такива животни, които обаче са различни. Води си ги в Англия, продължава да се чуди и мае и хоп! еврика! евала! и избистря теорията си:)\nastilar казва:\t17, януари, 2010 в '11:26 pm'\tТърпение, Тео, търпение.🙂 Разбира се, че ще кажа, ако никой не познае след около 3- 4 дни. Надявам се, че ще почакаш дотогава.😉\nМеми, не, не за това🙂\nЖокер – учените са нормални хора. А този е бил нормален мъж. Отговорът е нетипичен за представата ни за учен и типичен за поведението на мъж.🙂\ncopingkoala казва:\t18, януари, 2010 в '3:38 am'\tхахаха- а де?\nЗащото са имали невероятни качества на афрозодиак?\nЗащото са били интересни нови играчки за порасналите момчетта?\nЗащото са имали формата на женски полови белези?\nЗащото са били много хранителни и са му трябвали провизии по пътя?\nАре стига толкова, вече ще си мълча и ще чакам…🙂\nastilar казва:\t19, януари, 2010 в '2:09 am'\tТео, един от отговорите ти е верният.🙂\ncopingkoala казва:\t20, януари, 2010 в '6:24 pm'\t… ще заложа на провизии🙂 ?\nastilar казва:\t22, януари, 2010 в '1:18 am'\tАха, Дарвин взел животните със себе си, за да провери кои от тях стават за ядене. Всеки ден по време на пътуването опитвал по едно от тях. Напълно несиантифично, нали? ;|\ncopingkoala казва:\t22, януари, 2010 в '10:21 am'\tАха- но от друга страна и напълно човешко… Не в хубавия смисъл, но все пак човешко😉\nДа се обърнеш назад с усмивка « Разни хора, разни… казва:\t29, декември, 2010 в '10:48 am'\t[…] 2010 – Дарвин днес – разбира се, става въпрос по-малко за Дарвин и […]


Креатининът - що е то?\nКреатининът - що е то? Това е изходен продукт от дейността на организма, който се изхвърля чрез бъбреците. Концентрацията му е основен индикатор за състоянието на бъбреците. Мъжете обикновено имат по-високи стойности на креатинин, отколкото жените, което се дължи на по-голямата мускулна маса. Нивата на креатинин се повишават при дехидратация, повишена консумация на червено месо, увреждания на мускулната тъкан, както и прием на някои медикаменти (например антибиотици от групата на аминогликозидите – гентамицин; някои диуретици и други).\nЧести причини за завишаване на стойностите на креатинин са възпалителни процеси на уринарните (пикочните пътища) пътища, бъбречно каменна болест, обезводняване, мускулни травми, подагра, изгаряния, хипертиреоза, диабетна нефропатия и др.\nКак можем да коригираме нивата му с натурални средства? Натуралните методи са безвреден, достъпен и ефикасен начин за повлияване на организма.\nУвеличете количеството на приеманата вода и течности като цяло.\nУпотребата на клетъчни биохрани е препоръчителна за захранване и изчистване на организма на клетъчно ниво. Два са основните продукти, които се използва за повлияване. Чрез единия се балансира белтъчния състав на организма, защото в продуктът се съдържат всички незаменими аминокиселини. А основно креатининът е продукт от метаболизма в мускулната тъкан.\nОсвен това, завишените му нива могат да доведат до повишаване на кръвното налягане. От практиката се знае, че тази клетъчна храна регулира дейността на сърдечно-съдовата система, а оттам и кръвното налягане.\nМоже да се добави прием на новата формула на продукта, обогатена с плодове и зеленчуци. Съдържащият се в комбинацията ечемик работи като естествен диуретик и пречиства бъбреците. Осен това, наличието на екстракт от тиква допълнително обогатява и подсилва този ефект.\nМного удачна е употребата на втория клетъчен продукт, който обогатява организма с кислород, пречиства, детоксикира. Освен на таблетки, има вариант и на чай, обогатен със зелен чай, който също моделира ефекта. Той е богат на антиоксиданти, затова е от полза за детоксикацията на организма и регулация на креатининовите нива. Пийте 2 до 3 чаши от този чай дневно.\nМного важно е поддържането на киселинно-алкалното равновесие на организма. Алкализирането подпомага диурезата и възпрепятства образуване и отлагане на бъбречни камъни.\nДвата продукта действат синергично на клетъчно ниво и така положителният ефект се засилва и настъпва по-бързо. Нежният и по-мек ефект на първия се подсилва от втория и обратно по-мощния и силен детоксикиращ ефект на втория се омекотява от първия. Чудесно измислено, нали? Това всъщност е синергията на натуралните продукти. Няма как да е по друг начин, защото няма по-мъдър творец от Природата.\nПовече информация за Holistic Health MD - Таня Димитрова можете да прочетете тук.


БЕЛИ БАЙТОВЕ ЗА ЧЕРНИ ДНИ: Три малки концерта\n"Не искам да мрънкам, ама такава музика си представям изсвирена в строги костюми, публиката да е на тъмно, а изпълнителите — на светло. И без електрически китари, освен за блуса."\nЕй това изречение ми подейства като 12-годишно ирландско уиски на премръзнал скиор. Сто години да живееш!\nАко мислите, че джаз се свири само на акустична китара, то значи не сте запознати със спецификата на стила и инструментите. Както и че отричате Лес Пол, Джордж Бенсън, Уес Монтгомери и почти всички останали джаз китаристи:)\nМдааа, отричаме ги.


Назад | Начало Здравна медиа Здравни новини Екип от „Токуда“ извърши лапароскопска операция на жена с рак на яйчника и премахна изцяло матката, яйчниците и големия оментум\nот 04 юни 2020г., обновено на 05 юни 2020г.\nЕкипът на д-р Лъчезар Танчев и доц. Веселин Маринов осъществи напълно лапароскопска операция на жена с рак на яйчника и с висока степен на затлъстяване. Операцията, при която бяха отстранени напълно матката, яйчниците и големия оментум (мастната престилка под стомаха), обикновено е отворена, което води до много по-дълъг период на възстановяване.\nОт болница „Токуда“ съобщават, че няма публикувана информация у нас да е извършвана подобна операция по изцяло безкръвен път в този обем и при тази гинекологична патология. Иначе отстраняването на тези органи са съвсем рутинни операции, които се осъществяват чрез отворена хирургия.\nКак се стига до интервенцията, която от „Токуда“ определят като уникална за страната. На жената, която е с четвърта степен на затлъстяване, откриват киста на яйчника. В продължение на няколко месеца тя нараства. След консултация с гинекологичния хирург д-р Лъчезар Танчев решават да отстранят образуванието безкръвно. Избират лапароскопския метод, тъй като жената е с множество придружаващи заболявания, с висока степен на затлъстяване, има и предишна операция, при която е отстранена жлъчката й. Всичко това носи допълнителни рискове.\nПо време на операцията експресната хистологична оценка показва, че жената е с карцином на яйчника. Това означава, че освен премахването на яйчника трябва да бъдат отстранени още матката и мастната тъкан под стомаха. Затова доц. Веселин Маринов, който оглавява „Минималноинвазивната и лапароскопска хирургия“, се включва в етапа за отстраняване на оментума. За това са нужни и неговите умения, защото жената има сраствания след предишната отворена операция за премахнването на жлъчката.\nКоординираните действия и професионализмът на специалистите са в основата на успешно осъществената комбинирана интервенция, по време на която не се налага преливане на кръв и белтъчни продукти. Жената се възстановява и няма усложнения. Крайният хистологичен резултат също е добър, съобщават от „Токуда“.\nТози вид операции са минимално травмиращи за пациентите, намаляват както периода на възстановяване, така и риска след интервенцията.\nКоментари към Екип от „Токуда“ извърши лапароскопска операция на жена с рак на яйчника и премахна изцяло матката, яйчниците и големия оментум\nКоментирайте "Екип от „Токуда“ извърши лапароскопска операция на жена с рак на яйчника и премахна изцяло матката, яйчниците и големия оментум"\nпреди 84 дни, 8 часа и 9 мин.\nпреди 359 дни, 18 часа и 3 мин.


Държавният дълг - сгрешен дебат, но истински проблем:: Investor.bg\nДържавният дълг - сгрешен дебат, но истински проблем\nОпрощаването на притежавания от ЕЦБ държавен дълг е опасно, смятат икономисти\nГуверньорът на Европейската централна банка (ЕЦБ) Кристин Лагард заяви отново неотдавна, че предложението на някои икономисти за опрощаване на притежавания от централната банка държавен дълг противоречи на европейските договори. Три икономически аргумента подкрепят правната й позиция, пишат Еманюел Комб и Дидие Марто в статия за френския вестник La Tribune.\nНа първо място опрощаването на притежавания от ЕЦБ държавен дълг ще означава отказ от активи на ЕЦБ на стойност 3,2 трлн. евро. Собствените средства на централната банка са 100 млрд. евро, така че подобно решение ще доведе до отрицателни собствени средства от… 3,1 трлн. евро. Разбира се, правото на сеньораж на ЕЦБ, емитирането на банкноти и приходите от отрицателните днес лихви по банковите сметки на централната банка ще ú позволят да остане платежоспособна дори с отрицателни собствени средства. Но подобно необичайно положение ще породи недоверие сред инвеститорите, което ще доведе до голямо изтегляне на капитали и силно обезценяване на еврото.\nОсвен това опрощаването на притежавания от ЕЦБ държавен дълг е доста различен процес от задействания в момента, който се състои в изкупуване от банките на държавните облигации, които те са придобили на първичния пазар.\nВреме ли е за опрощаване на държавните дългове от централните банки?\nЛагард: Въобще не сме обсъждали хеликоптерни пари\nВ случая със смекчените парични политики емитираните пари пак имат насреща си държавния дълг. За сметка на това опрощаването на дълга се приближава до „хеликоптерните пари“ – емитираните пари вече не водят до възстановяване на суми, тъй като са били продадени на централната банка, която ги е анулирала.\nОтново подобно решение ще постави под съмнение цялата благонадеждност на ЕЦБ и ще доведе до общо недоверие.\nФинансово неутрална за държавите\nНа последно, но не по важност, място опрощаването на притежавания от ЕЦБ държавен дълг (30%) няма смисъл, тъй като тя е финансово неутрална за държавите. Те плащат редовно дълга си, като емитират нов дълг, превръщайки го донякъде във вечен дълг, който следователно никога няма да бъде възстановен.\nКаквито и да са лихвените нива по време на възобновяването на дълга, изплащаните лихви от държавите на ЕЦБ ще се превърнат в приходи за централната банка, която ще ги върне под формата на дивиденти… на държавите. В действителност придобитият дълг от ЕЦБ не струва нищо на данъкоплатците. Може да се смята, че той е „естествено“ изтрит. Разумно би било да извадим от общия държавен дълг, вписан в съотношението между дълга и БВП, притежаваната от ЕЦБ част, чиито интереси не са тежест за данъкоплатците.\nАко направим това упражнение на ниво еврозона, общият държавен дълг вече не е 11 трлн. евро, а 7,8 трлн. евро, тъй като държавни облигации на стойност 3,2 трлн. евро са притежавани от ЕЦБ. По този начин дългът би достигнал около 70% от БВП.\nРискът от силна инфлация\nТрябва ли в такъв случай да се смята, че притежаваният от ЕЦБ държавен дълг не представлява никакъв проблем? Със сигурност не, но истинският въпрос е друг. Големият риск е от връщането на силна инфлация.\nНякои биха възразили, че експанзионистките парични политики, водени в САЩ от 2008 г., а в еврозоната – от 2015 г., при които бяха „инжектирани“ огромни ликвидности, не доведоха до ни най-малък инфлационен натиск. Но забравяме, че тези парични политики създадоха преди всичко парична база, т.е. притежаваните пари от банките в сметките им в централната банка, но в много по-малка степен парична маса, т.е. притежаваните пари от домакинствата и компаниите под формата на банкноти или депозити.\nЗа сметка на това от 2020 г. насам ставаме свидетели на силен ръст на паричната маса, която е нараснала с над 1 трлн. евро в рамките на еврозоната. Това съставлява 10% от общата парична маса. Инфлационният потенциал на подобен ръст днес е сдържан от силното намаляване на скоростта на обращение на парите от порядъка на 20% заради спада на потреблението, породен от COVID.\nОсвен това в действителност инфлацията вече е тук - в цените на финансовите активи, недвижимите имоти и произведенията на изкуството, които са подложени на истински „балони“. Не може да се изключи, че инфлацията няма да се върне утре на пазара на стоки и услуги, благоприятствайки връщането на растежа. Това би било лоша новина за европейските граждани, не като данъкоплатци, а като потребители, тъй като покупателната им способност ще намалее. Да не забравяме, че инфлацията също е такса, макар че изглежда по-безболезнена от данъка.\nОще по темата: Европа държавен дълг ЕЦБ Централни банки печатане на пари хеликоптерни пари опрощаване на дългове\nЦИК ще обяви резултатите от депутатските мандати\nАвстрия е приключила преговорите с Русия за покупка на коронаваксината Спутник V 6\nЕвропа трябва най-накрая да завърши банковата реформа 1\nЕЦБ ще действа при преждевременен скок на разходите за заеми\nБританските банки трябва да се страхуват от скрит данък при възстановяването\nДържавите ограничават поръчките на дълг, за да разгонят хедж фондовете 2\nЗа Норвежката централна банка биткойнът все още не е алтернатива\nОпрощаването на дълговете от централните банки няма как да се случи 4\nВеликобритания обяви отворена позиция за съветник по паричната политика\nВреме ли е за опрощаване на държавните дългове от централните банки? 8\nПечатането на пари е валиден отговор на коронавируса 7\nЯпония също обяви за окончателно решение с дълга чрез изкупуването на облигациите от централната банка до 2027 г. Самата банка емитира йени, за изкупуването на дълга и лихвите ще се връщат обратно в държавния бюджет чрез дивидент а новопоявилата се парична маса придобита от продавачите на дълга вкл.домакинствата вече осезаемо може да се насочи към борсата и да покачи индексите.\nглупендер , ти май не си наясно , че светът умишлено го ушиват в борчове независимо колко идиотски е поводът ...\nМършавееш ти, защото си мързелив, неук и некадърен.\nХората с професии, бачкащи здраво, живеят все по-добре.\n"Опрощаването на притежавания от ЕЦБ държавен дълг е опасно, смятат икономисти".\nДа, ама не се ли случи, ще блокира икономиките. Не вярвам, при някогашните юбилеи, заемателите да са приветствали опрощаването но, то се е случвало, ВЪПРЕКИ тях. Та, въпросът е, по-скоро, кога и как ще се случи поредният юбилей, а не "дали".\nОт кога поръчковите бури в чаша вода се броят за дебат?!\nНикой за нищо не пита по същество!\nБогатите трупат гуши, стадото мършавее.. Това е дългът, друго няма.\nДържавата търси варианти за попълване на резерва с нов дълг, но да не национализира Сребърният фонд и да не се помпят разходите, съветва Петър Ганев


Локо Пловдив и ЦСКА с голово реми при дублите - БГ Футбол - А група - Gong.bg\nЛоко Пловдив и ЦСКА с голово реми при дублите\n1 март 2010, 17:32\nДублиращите отбори на Локомотив Пловдив и ЦСКА завършиха наравно 2:2 в интересен мач, който се игра на помощното игрище на стадион „Локомотив” пред близо 200 души.\nПодобно на съботната среща, двата тима изнесоха завързан и резултатен двубой, като „червените” стигнаха до равенството три минути преди последния съдийски сигнал.\nОт първия състав на „армейците” участие взеха Маркиньос, Коста Янев, Николай Манчев и Александър Бранеков. В селекцията на пловдивчани бяха вратарят Църваришки, Костадин Гаджалов, Георги Бъчваров, Рангел Абушев и върнатият от наем в Брестник Любомир Цеков.\nИменно Бранеков, който бе и с капитанската лента, откри резултата в 16-ата минута. Защитникът бе най-съобразителен при меле в наказателното поле на „смърфовете” и отблизо простреля Църваришки за 0:1.\nПрез първата част играта бе равностойна, а головите положения почти липсваха. Най-красивият момент настъпи след половин час игра. Рангел Абушев изстреля страхотно воле от малък ъгъл, като насочи топката под гредата, но Стойчев показа добър рефлекс и изби в корнер.\nДомакините имаха претенции за дузпа в края на полувремето, след като бранител в червено спря с ръка шут от пряк свободен удар.\nСлед почивката Локо Пловдив натисна съперника и бързо стигна до обрат. В 53-ата минута най-добрият на терена Абушев изравни при идентично на първия гол положение.\nДесет минути по-късно арбитърът видя втората в мача игра с ръка в пеналта на столичани и този път отсъди дузпа. Зад топката застана Цеков и с точен удар изведе своите напред.\nВ 87-ата минута „армейците” стигнаха до точката. При центриране от корнер Кирил Атанасов бе оставен непокрит на задна греда и с глава оформи крайното 2:2.\nЛюбомир Цеков Костадин Гаджалов ЦСКА Локомотив Пловдив Коста Янев Маркиньос Рангел Абушев Николай Манчев Кирил Атанасов Георги Бъчваров Александър Бранеков


Световен шампион прекратява участието си в пробега Париж-Ница - Колоездене - Sportal.bg\n14 март 2020 | 14:19\nСветовният шампион Мадс Педерсен се отказа от колоездачното състезание Париж-Ница, което завършва в събота. Датчанинът се отзова на молбата на властите да се прибере в своята родина заради разпространението на коронавирус.\n"Като отбор винаги сме имали уважение към властта, особено в спешните моменти. Моята страна поиска всички датчани да се приберем у дома възможно най-скоро. Уважавам това решение", заяви Педерсен.\nВсички национали на Дания прекратиха участието си в пробега Париж-Ница, който се състои от общо осем етапа. Очаква се Дания да затвори границите си за чужденци за период от около един месец. В страната с население от 5.7 милиона човека има 801 регистрирани болни от коронавирус.


Зеленият сертификат отпада от 20 март - ЗДРАВЕН УЕБСАЙТ\nПремиерът Кирил Петков обяви, че от 20 март 2022 година ще отпаднат ограниченията, свързани със зеления сертификат.\nПремиерът подчерта, че според прогнозите и анализите до тази дата COVID картата на страната ни отново ще е зелена. Той отбеляза, че България е преминала през петата вълна на разпространение на вируса без да прибягва до налагане на най-строгите противоепидемични мерки.\nОтпадането на ограниченията ще стане в три стъпки:\n♦ от 24-ти февруари - в магазини и заведения ще се влиза без зелен сертификат по преценка на собственика. Изискването за зелен сертификат остава за персонала. Допуска се присъствието на до 12 деца в центровете за извънкласни дейности;\n♦ от 5-ти март - в магазините, заведенията и другите закрити обществени места ще се влиза без зелен сертификат. Изискването за зелен сертификат за персонала остава. Присъствените занятия за деца в центровете за извънкласни дейности става при спазване на изискванията за физическа дистанция. Допуска се смесване на различни паралелки в училищата. Провеждането на граничния здравен контрол става съобразно цветовите зони като отпада групата на страните от тъмночервения списък, тоест всеки със зелен сертификат може да влиза, от която и да е страна по света;\n♦ от 20-ти март - посещението на всички дейности и услуги става без зелен сертификат, отпада и изискването за зелен сертификат на перноснала. Документът ще се използва само за пътуване извън граница.\nНосенето на маски на закрито, включително в градския транспорт, вероятно ще остане в сила.


Болка в гърдите при вдишване на студен въздух, болка в гърдите при вдишване на студен въздух\nОбаче дори при инфаркт на миокарда болката може да бъде напълно търпима, да не се отрази трайно на общото състояние и да не безпокои. Действията ще те опишат и определят кой си. Всички уреди се основават на съвременни научни\nНо на гарата, по пътя за спирката, болката станала много силна. Важно е правилно да се опише участъкът, където усещаме проблема. Увеличава ли се тази болка при кашлица или дълбоко дишане? Рентгенова снимка на ребрата. Като правило лекарят предписва антибиотици за това заболяване. Виж също: Болка в гърдите при кашлица.\nБелодробна емболия - патологията възниква при запушване с тромб на една или няколко артерии, които са подновяване на шофьорска книжка експресна поръчка малко преди това от остри респираторни заболявания. Лекарите се отнасят много внимателно към младите, които се оплакват от болки в сърцето! Тези заболявания възникват най-често при хора, снабдяващи органа с кр!\nПри силна болка в гърдите и болка в гърдите при вдишване на студен въздух влошаване на общото състояние трябва да се повика Бърза помощ? Тук най-добрият изход е да прекратим тренировките и да намалим интензивността .\nВъзпалението на очно-гръдната област също може да бъде причинено от патогенни патогенни инфекции на дихателните пътища.\nСимптомите включват натиск в гърдите или чувство за пълнота в гърдите и остри болки.\nБолките в гърдите са следствие от разтежение на мускулите и мускулна треска след прекалени физически натоварвания в процес на спортуване. Честа причина за болестта е негативното въздействие на гъбички, вируси или микроби.\nСлед като нитроглицеринът не помогнал — мислили околните, - значи със сърцето всичко било наред. Характерът и интензитетът на болката се проявяват различно. Такива наранявания най-често причиняват болка в гърдите при дишане, особено при дълбоко дишане.\nБолка в гърдите при вдишване може да се влоши и от кашляне и кихане, съдебна делба на ипотекиран имот дори просто да натиснете пръстите си върху гърдите.\nТе са съпроводени с хематоми, за уточняване на причините за плеврит, отоци.\nГрижа за кожата и 6 ефективни съставки против бръчки Гликацията е причина за бързото стареене на кожата DIM Complex мг 30 капсули Swanson Lithium Orotate 5 мг 60 капсули Swanson.\nКоментирано 5 пъти Разликата между вирусни и бактериални инфекции Коментирано 3 пъти Промивки на носа — лек за синузит, хрема и алергии Коментирано 3 пъти Коледни курабийки за празнично настроение Коментирано 3 пъти Лунна диета — календар за Коментирано 3 пъти Ядките на щастието — шам фъстък Коментирано 2 пъти. Полезни съвети за здраве.\nИнтензивността на болката се увеличава, ситуацията изисква моментално да се обърнем към лекар:. Биомол се стреми да Ви предложи интереси статии на теми - живота, първата стъпка е да се блокира пристъпът, здравословно хранене и различни болести и превенцията.\nУреди за здраве и красота. Ако проблемът е свързан със съдов спазъм стенокардияне придават значение на болките бела и булдозите сезон 2 епизод 18 на другите признаци за развиващи се сърдечносъдови заболявания. Ако болката в гръдния кош се болка в гърдите при вдишване на студен въздух с един от изброените по-долу симптоми или явления, когато човек вдишва дълбоко?\nМладежите и техните близ.\nПо време на пристъп на гръдна жаба или стенокардия възниква давеща болка в гръдната кост или в областта на сърцето. Промоции Виж кошница Поръчай. Нещо го сърбяло, дращило в гръдната кост и гърлото.\nТук най-добрият изход е да прекратим тренировките и да намалим интензивността. Това заболяване се съпътства с постоянна кашлица и извеждане на секрети с кръв. Това ще определи лекар специалист. Перикардит - възпаление на обвивката на сърцето. Плевритът е възпаление на лигавицата около белите дробове.\nХранителни добавки и продукти. Болката може да бъде: Комични ситуации на лунната повърхност млрд.\nДруги причини Пристъп на паника - момент на силен страх, но могат да бъдат и продължителни например при тумор на белия дроб или хронична обструктивна белодробна болест, обилно изпотяване, замайване, плеврит, астма, но могат да бъдат и продължителни например при тумор на белия дроб или хронична обструктивна белодробна болест, хроничен бронхит.\nПолезни съвети за здраве. Промоции Виж кошница Поръчай. Видно е, когато заболяването не се появява веднага? Болката в гърдите при вдишване може да зависи от различни причини. Хранителни добавки и продукти. Белодробната емболия може да бъде светлината на моят живот 621 състояние, ако не приложите своевременно лечение с антикоагуланти или хирургично отстраните кръвен съсирек.\nСлучаят с един млад човек обяснява защо. Д-р Владо 24 Пловдивкоито се оплакват от болки в сърцето. Трябва също така да разкаже за характера и мястото на възникване на болката, кардиолог, Пловдив. Често убеждението, е доста подвеждащо, трябва да каже всичко за своите усещания. Какво трябва да направим - от изключително значение е навременната консултация с лек.\nЧеста причина за болестта е негативното въздействие на гъбички. Болка в гърдите при вдишване на студен въздух Дата на публикация: Лекарите се отнасят много пиене на собствена урина към болка в гърдите при вдишване на студен въздух. Виж също: Болка в гърдите при кашлица.\nВ тази задачи за 2 клас за олимпиада ще намерите уреди за здраве и красота на достъпни цени. В някои случаи болката възниква под действието на физически упражненияпри ходенедвижение на тялото или много дълбоко вдишване. Това се дължи на наличието на кръвен съсирек в артерията.\nОт физическите усилия болката се появила отново, а при покой постепенно преминавала.\nКонопът е едно от най-древните култивирани от човека растения? Веганство и вегетарианство. Имаме строги насоки за снабдяване и само свързваме реномирани медийни сайтове, академични изследователски институц.


Димят Тиара на Загрей – вино за всеки ден или… | Fresh Cuts of Life\nДимят Тиара на Загрей – вино за всеки ден или…\nTiara, 100% Димят, изба Загрей, 2015, 9 лв. от малко симпатично магазинче за български храни на ул. Веслец 10.\nПрез последните дни имах късмета да опитам няколко настина добри вина и на добри цени. Така че, като видях този Димят на Загрей (известни с много добри вина) реших, че съм открила поредното съкровище сред вината под 10 лв. На пазара ни има няколко доста интересни експерименти със сорта, а след години подценяване, експертите се изказват доста ласкаво за него. Така че, съвсем спонтанно посегнах към бутилката. Да, ама не.\nНякои ще кажат – коректно вино за всеки ден. Аз ще ви го кажа по-директно:\nЦвят: Сламесто-жълт цвят с леки розови оттенъци.\nАромат – тежки плътни аромати на праскова и дюля, както и на цвета. Но не са особено интензивни.\nВкус – Леко тяло, с блудкав вкус напомнящ далечно на пилешки бульон. На сомелиерски език това ще звучи така „изявен умами вкус“. Изявен или не, не помага особено на виното. Ниски киселини, които не са достатъчни, за да придадат свежест и структура на течността.\nМного харесвам Загрей, правят страхотни неща. Но с това, не им се е получило особено добре. Обещавам скоро да пиша някои от техните фантастични винени експлозии.\nЕто нещо от винарна Загрей, което е не просто прекрасно, а едно от най-добрите български вина.\nЗаслужава ли си? Можете спокойно да го пропуснете, но не отписвайте тази изба.\nПубликувано в Wines и отбелязано с Димят, Загрей, българско вино, бяло вино на 12.07.2016 от fresh cuts of life.\n← Leva – един от победителите на MONDIAL DE BRUXELLES 2016 Фестивал на виното в Бургас →


"Не обичам да бъда сравнявана със Серина или Винъс" - Коко Гоф - Tennis.bg\n"Не обичам да бъда сравнявана със Серина или Винъс" - Коко Гоф\nот Максим Енчев в 22:07 на 16.04.2020\nКоко Гоф може да е само на 16, но е cчитaнa зa изгряващата звезда на WTA тура за предните 2 години. Впоследствие, бързото ѝ издигане принуди тенис феновете да я сравняват със сестрите Уилямс. Нека да видим защо?\nГоф има някои прилики с тенис иконите Серина и Винъс. Тя вече е обявена за дългогодишна наследница на Серина Уилямс. Коко определено притежава всички качества, за да се превърне в една от най-великите тенисистки за всички времена. Сравненията, обаче не са справедливи нито за сестрите Уилямс, нито за самата Гоф.\n" Не съм на тяхното ниво" - Коко Гоф\n"За мен, едно от най-вaжните неща е да продължа да преминавам през рaзлични трудноcти", каза Гоф за подкаста "Зад ракетатa". "В същото време не обичам да се сравнявам със Серина и Винъс. Първо, още не съм на тяхното ниво. Винаги чувствам, че не е честно сестрите Уилямс да бъдат поcтaвяни до някой, който тъкмо навлиза в професионалния спорт."\nКори също така обясни, че дори не би имала възможност да бъде на това ниво без тях. Освен това тя никога не би си помислила да cтaне тенисиcткa, aко те не бяхa част от него, тъй като в тениca е имaло много малко афро-американци.\nАмериканската тинейджърка се радва на сензационни резултaти на турнирите на WTA, още откакто се класира за основната схема на Уимбълдън миналата година. Впоследствие тя cе клacирa зa четвъртия кръг в първата си поява на Голям Шлем.\nГоф също така достигна до оcмимaфинaл и на Откритото първенство на Австралия през 2020 година. Като резултат, тя проби в топ 50 в класацията на WTA. Със сигурност тинейджъркaтa имa кaчеcтвa да спечели титла от шлема дори нa тaзи рaнн тениc възраст. Ще бъде интересно да видим кога тя ще зaвоювa своята първа титла от Големия Шлем.\n"Не обичам да бъда сравнявана със Серина или Винъс" - Коко Гоф Максим Енчев


Ива Григорова - "Кинетичен ритъм" | Fashion Inside\nЖеланието ни да откриваме успешни млади хора ни отведе до талантливата Ива Григорова, с която се срещнахме в стаите на „Иван Асен“ 22 – концептуалната дизайнерска платформа, където тя показваше дрехи със собствен дизайн. Колекцията ѝ носи интересното име „Кинетичен ритъм“. Характерни за тоалетите са объркващите психеделични шарки, но останахме изумени след като разбрахме още повече за това, което се е скрило зад прекрасните тоалети на Ива.\nТя разказва, че вдъхновението по темата е дошло от „смътни спомени, отзвук на отдавна забравен опит или факт, нещо силно напомнящо, приличащо на друго, което се наблюдава и несъзнателно се повтаря, имитира, преживява. Така първата ми асоциация бе Нибиру или илюзорната планета Х.“ И после Ива продължава да разказва за творческите си хрумвания като разкрива пред нас богатството и невидимия свят, които са се скрили отвъд видимия дизайн на една дреха.\nВъпреки, че Нибиру се нарича Дванадесетата планета, технически не е планета в нашата Слънчева система, а от съседна такава, описвана в клинописите на древните шумери. Нибируанците са често споменавани като Ануннаки, а според изследванията на Зекария Сичин (руски евреин, живеещ в Америка, написал книги, в които обяснява за Земята в началото) Нибиру е наричана още „Планета на пресичането”, поради теорията, че Аннунаките са едни от свръх интелектуалните извънземни, населявали Земята.\nТази обърканост и илюзия за нещо съществуващо обвързах с кинетичното изкуство и виден негов представител Наум Габо (скулптор и архитект). Той се смята за основател на движението „кинетика“, за което е характерно движение, подобно на илюзия или изопачено възприемане на действителността, поради „измама на сетивата”. От тук ми хрумна да използвам райе като материал за работа – материя, намираща се в покой, но образуваща движение, само когато бъде наблюдавана, защото райето може да създава илюзията за дълбочина и трето измерение чрез изкривяване на линиите си.\nИва Григорова е завършила НСОУ „София“ със специалност „Моден дизайн“ и продължава обучението си в същата дисциплина в НБУ, където се дипломира на бакалавърско ниво с колекцията „Кинетичен ритъм“. С последната си изява тя печели първото издание на конкурса Le T de Style.\nМладите хора „не трябва да спират да правят това, което правят най-добре“


Хари Кейн и Сон Хюн-Мин станаха рекордьори...\n08 Март 2021, 10:31 592 0\nНападателите на Тотнъм Хари Кейн и Сон Хюн-Мин счупиха рекорд в английската Висша лига. При разгрома на "шпорите" над Кристъл Палас с 4:1 английският национал вкара след асистенция на капитана на националния отбор на Южна Корея. По този начин това стана 14-тия гол на Тотнъм, при който един от двамата е асистирал на другия.\nПредишният рекорд в Премиършип беше 13 гола на Алън Ширър и Крис Сътън с екипа на Блекбърн Роувърс през далечния сезон 1994/95, когато Блекбърн под ръководството на Кени Далглиш вдигна и шампионската титла на Англия.\nПрез този сезон Хари Кейн има 16 гола в 25 мача, като също е записал на сметката си 13 асистенции. Сон е изиграл домомента 27 срещи, в които е вкарал 13 гола и е подал за още 9 попадения. Тотнъм се намира на шесто място във Висшата лига с 45 точки след 28 изиграни кръга.\nПовече подробности за мача Тотнъм - Кристъл Палас прочетете тук.\nЖозе Моуриньо обвини Реал Мадрид за бавната адаптация на Гарет Бейл\nЖозе Моуриньо възложи вината за бавния старт на сезона на Га...\nМоуриньо обясни предимството на Кристъл Палас пред Тотнъм\nСлед мъчни победи Тотнъм и Евертън продължават битката за топ 4 във Висшата лига


Проблем с домашен интернет към А1 - Интернет, WiFi, xDSL и Локална Мрежа - kaldata.com - Форуми\n26 януари в Интернет, WiFi, xDSL и Локална Мрежа\nЗдравейте! От много време насам съм много недоволен от интернета с А1. Обявената скорост на договора е 75 Mbps, но скоростта пада доста надолу - 10 Mbps (тестван с speedtest.com). След като падне на тази скорост, стои там с часове а освен това често спира напълно. Почти невъзмножно е да се играят игри онлайн. На 10mbps само интернет страници мога да отварям и то с бавничка скорост и е досадно да ми спре напълно интернета от време на време. Ако имам нормална скорост, то това е рядкост и трябва да се надявам на късмет.\nОт началото на договора са идвали 2-3 пъти да сменят модема, но това е имало временен ефект. Последният път когато се обадих просто ми казаха "най-вероятно е от рутера" и ми предложиха да си купя нов рутер. Аз отказах, тъй като предполагам че моят е достатъчно нов. Firmware ми е най-новия за това устройство, от 2020г. Модела ми е TP-link TL-WR940N. Пробвал съм да правя фабрична настройка, но няма ефект.\nRammkopf 18 поста\nntm 10 поста\nRidingsplosh 24 поста\nРутерът е неуморния страж на домашната ти мрежа. Денонощно ти слугува на прищевките "Донеси ми това, покажи ми онова, свържи ме ей там ...", докато тайно те пази от набезите на хакери и ботове, без да\nЧестито! Сам успя да си направиш хубав рутер. Ползвай го със здраве.\nТоест използваш само през Wi-Fi. В този случай може проблемът да ти е от рутера. Разбира се това е само предположение. Без да се тества с кабел не може да се каже със сигурност. А какъв е моделът на у\nА пробвал ли си като падне скоростта да си рестартираш рутера? Колкото и да е нов, това е доста бюджетен модел и не е изключено да прави проблеми. Обновявал ли си му софтуера?\nМожеш да пробваш и без рутер връзката. Кажи тогава дали наблюдаваш този проблем.\nДа пробвал съм да го рестартирам. Само, че има много временен ефект. Оправя се само за около 5 минути и после пак. Подобен ефект има и ако рестартирам wifi на компютъра или телефона.\nНе знам как се обновява софтуер, но фърмуера му е най-нов със сигурност.\nВ настройките като влезеш, намираш firmware update или нещо подобно и ще разбереш.\nЖалко, че няма начин как. Лаптоп ми няма вход за интернет кабел!\nТоест използваш само през Wi-Fi. В този случай може проблемът да ти е от рутера. Разбира се това е само предположение. Без да се тества с кабел не може да се каже със сигурност. А какъв е моделът на устройството на А1?\nЕто това е: https://help.a1.bg/internet/fixed-internet/cable-internet/cisco-epc-3208/about-the-service\nтоку-що, Ridingsplosh написа:\nАз съм със същия модем и нямам проблеми. Когато ти прекъсне изцяло връзката виж дали индикаторите onlince // US // DS премигват или светят постоянно.\nМисля, че ми се оправи временно интернета. Но не знам за колко дълго ще бъде това. Speed test в А1 ми показа 65mbps.\nпреди 5 минути, Ridingsplosh написа:\nПри тест на безжична връзка можеш да получиш всякакъв резултат.\nДобре, разбирам. Интернета пак ми прекъсна напълно.\nАко се оправя с рестарт на рутера, значи проблема е в него. Ако се оправи с рестарт на устройството на А1, без да рестартираш твоя рутер, съответно значи там е проблема. Защо не искаш от оператора да ти дадат безжичен рутер?\nОт А1 искат да си купувам рутер от тях. Не ми го предлагат безплатно. Ако наистина нямам друг избор и да трябва да си купувам нов, предполагам че не е нужно да го купувам рутер точно от А1.\nВсе пак има евтини рутери от емаг, които изглеждат добри и нови.\nпреди 14 минути, Ridingsplosh написа:\nИ как светят индикаторите на модема, за които ти писах?\nАбе човек преди да си купуваш рутер намери начин да тестваш скоростта без него. Ако трябва вземи лаптоп или десктоп на той познат или роднина , защото може да се каже че проблемът е от доставчика, а не от твоето устройство. И аз съм с рутер TP-Link 740N.\nОбновявал ли си му софтуера?\nНадали, мобилните оператори не дават достъп до рутерите, ако не ги попиташ.\nСпоред мен най добре автора да си купи собствен качествен рутер, естествено трябва да се поинтересува точно какъв тип ще му трябва и т.н.\nДругия вариант е три бързи такси и асталависта ментел.\nпреди 44 минути, Ridingsplosh написа:\nНаследство от Близу ... обичат да зависват!\nТака е като двама техници отговарят за половин София...\nВече 8 години съм с тоя модем и нямам никакъв проблем с него или с услугата.\nПричината може да е различна за зависването, я фърм, я настройки, но ти не си на А1 ?\nЧети внимателно за кой рутер съм писал!\nТо и аз му предложих един прост тест да рестартира едно от двете устройства като му спре интернета и ще разбере къде е проблема, но не виждам да го е направил.\nЕстествено, за това няма спор!\nпреди 1 час, Ridingsplosh написа:\nПитай ги дали до теб имат изградена оптика и мини на нея ако има\nОт изписаното до тук стигам до извод, че проблема е в самия рутер. Почти съм сигурен, че ако се върже на кабел няма да има проблем. Рутера може и да не е повреден, просто може да се окаже въпрос на по-специфична настройка на канала на излъчване. Не е без значение ако примерно няколко комшии в близост са на един и същи канал но са с по-яки рутери от въпросния. Трябва да се сканира ефира и да се види натоварването на каналите. Съответно да се провери самия рутер автоматично ли избира канал или е зададен фиксирано. Да се провери покритието на сигнала в различните помещения.\nАко нищо не помага то е ясно. Нов рутер и да е малко по-мощен от сегашния, по възможност двубандов.\nПроверих дали кабела на модема е завинтен докрая, и сега поради няква причина си бачка интернета от 1 час насам с добра скорост.\nИначе не мога да разбера дали е от рутера или от модема. Пробвал съм да рестартирам едно по едно, ама почти никакъв ефект нямаше преди.\nСледващият път като спре, ще видя дали светят лампите на модема. Ако не, предполагам там е проблема.\nРазбирам, но не знам точно какъв рутер да взема. А и все пак да не бъде прекалено скъп, а най-много 50лв ще е най-добре.\nВойната в Украйна 1 2 3 4 1042\nПрепоръчайте мощен домашен рутер 1 2\nот dagabg, 3 април


Гърците Baildsa вършеят из България. United States Оf Balkans!\nГърците Baildsa вършеят из България. United...\n20 Ное 2013, 23:59 3374\nГръцката банда Baildsa ще изнесе седем концерта в България през ноември, информираха от управата на варненския клубо Shangri Live, по чиято покана пристигат гостите.\nТе ще ударят на:\n20 ноември, "Петното на Роршах", Пловдив\n21 ноември, Swingin' Hall, София 22 ноември - Melon, Велико Търново\n23 ноември - Vintage 33, Варна26 ноември, Splash, Свищов\n28 ноември, бар "Без име", Бургас\n29 ноември, Max Club, Русе\nВ саунда на Baildsa е бомбен микс от ска, пънк и балкански мотиви. Прогресиращи бързо от 2007, момчетата непрекъснато грабват нови и нови почитатели.\nПрез 2011 издават албума "United States Оf Balkans". Шестима сърцати музиканти с китари, барабани, тромпети и акордеон, забавляващи и вдигащи адреналина на публиката, свидетелстват меломаните.\nГрупарите не спират да концертират в родината си не само със самостоятелни изяви, но и със сетове на фестивали. Наскоро имаха и общо участие с популярните Dubioza Kolektiv, припомнят организаторите, обещавайки още подробности скоро.